แนวโน้มหุ้นแกว่งขึ้นได้ต่อ
นักวิเคราะห์ เผย  แนวโน้มดัชนีเช้าแกว่งขึ้นได้ต่อ แต่ยังต้องจับตาปัจจัยเสี่ยงจากปัญหากรีซ
16 พ.ค. 2555

นักวิเคราะห์ เผย  แนวโน้มดัชนีเช้าแกว่งขึ้นได้ต่อ แต่ยังต้องจับตาปัจจัยเสี่ยงจากปัญหากรีซ
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้ยังคาดว่าจะแกว่งตัวสูงหลังจากที่วานนี้ตลาดหุ้นบ้านเรารีบาวน์ขึ้นมาได้ แต่ก็ยังมีปัจจัยเรื่องยุโรปที่ยังคงสร้างปัญหาความเชื่อมั่นการลงทุน ที่สำคัญคือเรื่องกรีซที่ยังไม่สามารถจัดตั้งรัฐบาลผสมได้ถ้าหากยืดเยื้อจะส่งผลต่อการชำระหนี้ของรัฐบาลแม้ว่าจะมีผู้เข้ามาช่วยเหลือทางการเงินแต่หากไม่มีรัฐบาลตัดสินใจก็จะเกิดปัญหาได้ โดยอาจเป็นปัจจัยที่ทำให้ตลาดฯจะลงไปทดสอบ 1,160 จุด อีกครั้งโดยหุ้นขนาดใหญ่ที่ฝรั่งลงทุนจะเป็นตัวฉุดตลาด แต่หุ้นขนาดเล็กน่าจะลดลงน้อยหรือยืนได้
สำหรับการแกว่งตัวตลาดหุ้นวันนี้จะสูงพอสมควรให้แนวรับที่ 1,165 จุด แนวต้านที่ 1,190 จุด